ગુજરાતમાં આ ચુંટણી માટે 21મી ફેબ્રુઆરીનાં રોજ મતદાન યોજાયુ હતુ. જ્યા તાલુકા પંચાયતની ચુંટણીમાં સરેરાશ 53 ટકા મતદાન થયુ હતુ અને જિલ્લા પંચાયતની ચુંટણીમાં 51 ટકા મતદાન નોંધાયુ હતુ. આજે તેની મતગણતરી પૂરી થતા પરિણામ કોંગ્રેસ તરફ આવ્યુ છે. અહી કોંગ્રેસે તાલુકા પંચાયતની ચુંટણીમાં બાજી મારી લીધી છે. જ્યારે જિલ્લા પંચાયતની ચુંટણીમાં બંન્ને પાર્ટીઓને 1-1 સીટ મળી છે. તાલુકા પંચાયતની 2 સીટો પર ટાઇ થઇ છે. બે જિલ્લા પંચાયતોમાંથી બનાસકાંઠા જિલ્લા પંચાયતમાં કોંગ્રેસે બાજી મારી છે, અહી 66 બેઠકોમાં કોંગ્રેસને 36 બેઠકો અને ભાજપને 30 બેઠકો મળી છે. બીજી તરફ ખેટા જિલ્લા પંચાયતમાં ભાજપને જીત મળી છે. જિલ્લા પંચાયતની કુલ 44 બેઠકોમાં ભાજપને 28 અને કોંગ્રેસને 16 બેઠકો મળી છે. ગાંધીનગર તાલુકા પંચાયતમાં કોંગ્રેસે બાજી મારી છે, અહી 36 બેઠકોમાંથી કોંગ્રેસને 18 અને ભાજપને 15 બેઠકો મળી છે, જ્યારે અપક્ષ 3 બેઠકો મેળવવામાં સફળ રહ્યા છે. આ સિવાય જિલ્લા પંચાયતની 5 બેઠકોની પેટા ચુંટણીમાં ભાજપને 3 અને કોંગ્રેસને 2 બેઠકો મળી છે.